Lektionsplan: Hvor blev kvinderne af?

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (2. lektioner) | Forholdet mellem mænd og kvinder i det historiske persongalleri | Eleverne kan forklare, hvorledes de og andre er historieskabte og skaber historie. | Eleven kan   * reflektere over misforholdet mellem antallet af kvinder og mænd på listen over historiske personligheder. * anvende refleksionerne i samtale med andre elever. | * Eleverne går på jagt ved at finde liste på historiefaget.dk over *Personer i Danmarks- og Verdenshistorien*. Udfyld skema parvis (bilag 1). * Gennemgå elevernes arbejde med bilag 1 fælles på klassen. Sørg på forhånd at have billeder af kvinderne fra listen klar (enten i A4 størrelse til ophæng på analog tavle eller digitalt i forbindelse med digital tavle). * Lad eleverne reflektere over spørgsmål nederst på bilag 1 – alene og i stilhed ca. 7 min. * Herefter går eleverne sammen i par og besvarer spørgsmålene skriftligt. * Hvis tid er, kan de sammenbragte par begynde at udvælge en af kvinderne på listen, som de vil arbejde videre med. Hvis nødvendigt få tildelt en ”kvinde” af læreren. |  |
| 2  (2 lektioner) | ”Kvinde efter eget valg” | Eleven kan sammenligne tidlige tiders familie, slægt og fællesskab med eget liv. | Eleven kan   * indgå i samarbejde med andre omkring arbejdet med en historisk person. De kan i den sammenhæng finde forskelle og ligheder til eget liv. | * Gennemgang af spørgsmålene fra sidst. * Parrene vælger nu en af kvinderne på listen, som de undersøger nærmere. Brug evt. bilag 2. |  |
| 3  (2 lektioner) | Fremlæggelse og kronologisk overblik  Arbejde med digitalt produkt | Eleven kan placere elementer fra historien tidsmæssigt i forhold til hinanden.  Eleven kan opnå viden om historie gennem brug af historiske scenarier | Eleven kan   * fortælle om personen for klassen. * placere den historiske person på fysisk fælles tidslinje og i den sammenhæng fortælle om personen for klassen. * samtale om forskelle og ligheder mellem de historiske personers liv og de samfund, de levede i.   Eleven kan   * foretage et fiktivt interview med historisk person og udforme dette i et digitalt produkt. | * Lav en tidsfrise i klassen med overskrifterne fra *Personer i Danmarks-og Verdenshistorien (Clio-online)*. Eleverne hænger deres billeder op under den rigtige tidsperiode relativt i forhold til hinanden. * Grupperne fortæller kort for klassen, hvad de har fundet ud af i arbejdet med den valgte kvinde og den tid hun levede i. * Alle samtaler om forskelle og ligheder mellem de historiske personer og de samfund, de levede i. * Slut af med at lade parrene lave et fiktivt interview af den valgte kvinde. Brug evt. ***Go-animate*** fra programpakken ***Skoletube*** og noter fra bilag 2. |  |

**Forslag til:**

**Undervisningsdifferentiering**

Historiefaget.dk giver mulighed for differentiering via deres valgmulighed for *svær* og *let* tekst. De elever der er hurtige eller gode til programmet *Go-animate* kan arbejde på et højere niveau i programmet (fx indsætte personens rigtige hoved i interviewet). Det kan være nødvendigt at lede de enkelte par hen imod bestemte personer, da nogle af kvinderne ikke normalt er en del af stoffet på 3.- 4. årgang.

**Evalueringsformer**

Forslaget om at lave et fiktivt interview med den historiske kvindelige person, som efterfølgende vises i klassen, fungerer både som personlig evaluering og fælles evaluering på klassen. Man skal selvfølgelig overveje, hvor meget tid man har til rådighed, da en grundig evaluering på denne måde hurtigt kan trække et modul eller to ekstra. Ligeså hvis klassen ikke har erfaring med skoletube og herunder Go-Animate.

**Bevægelse**

Variationsmulighed: ***Stafetten ”Fang en kvinde”***: Lad parrene fra arbejdet i klassen stille op mod hinanden i en stafet. Lav 15 stk. A4 ark med billeder af kvinder, herunder de 10 fra listen (som vist under gennemgangen i modul 1). Tag klassen hen et sted med lidt plads (gerne foran en trappe). Læg arkene med hovedet nedad. Læs et kvindenavn fra listen op, og lad den første i hver gruppe løbe om kap og vende arkene. Den, der finder personen, tager arket med tilbage, hvilket tæller som et point. De andre vendes med hovedet nedad igen. Herefter oplæsning af nyt navn og de næste i grupperne tager af sted på samme vis. Dette fortsætter indtil alle 10 kvinder er fundet. Vinderen af stafetten er naturligvis holdet med flest ark.

**Nærområdet som læringsrum**

Forløbet kan naturligt forlænges med fokus på kendte kvinder fra lokalområdet. Dette kunne både være nulevende og historiske.

**Øvrige gode råd og kommentarer**

Kender eleverne ikke til arbejdet med GO-animate allerede, kan modul 3 tage længere tid end to lektioner.

**Bilag 1**

Gå på opdagelse i historiefaget.dk. Find det sted på portalen, der har overskriften ***PERSONER***. På listen kan man finde kendte personer fra Danmarks- og Verdenshistorien. Prøv nu at finde alle de personer på listen, der er kvinder. Skriv deres *navne*, *hvilken tid de levede i,* og *hvad de er kendte for*, i skemaet nedenunder. Tænk derefter over spørgsmålene under skemaet.

|  |  |  |
| --- | --- | --- |
| **Navn** | **Hvornår levede hun?** | **Hvorfor er hun kendt?** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tænk nu over følgende spørgsmål:**

Hvor mange kvinder er der på listen?

Hvor mange mænd er der på listen?

Hvorfor er der så stor forskel på antallet af mænd og kvinder på listen?

Er det rimeligt, at der er så stor forskel?

Hvorfor kommer nogle mennesker med på sådan en liste og andre ikke?

Hvad er mænd mest kendt for?

Hvad er kvinder mest kendt for?

**Bilag 2**

**Vores kvinde hedder \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hun levede** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hvad får vi at vide om hendes liv?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hvad var det vigtigste, hun gjorde?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sådan så hun (måske!) ud. Tegn eller sæt billede ind.**

|  |
| --- |
|  |

**Spørgsmål og svar fra quizzen**

*Efter læsningen om personen på historiefaget.dk er der en quiz med tre spørgsmål. Lav quizzen og se, hvor mange rigtige svar I får. Skriv bagefter spørgsmålene og svarene ned på linjerne nedenunder.*

Spørgsmål 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spørgsmål 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spørgsmål 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hvilke forskelle tror I der er på pigers/kvinders liv dengang og på jeres egen tid?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hvis vi kunne, ville vi stille hende disse 5 spørgsmål:**

1

2

3

4

5

**Kopier eller tegn et billede af hovedperson. Skriv under billedet navn og hvornår hun levede. Skal hænges op i klassen!**

**Lav nu en Go-animate, hvor I stiller jeres person de 5 spørgsmål. Hvad tror I, at hun ville svare?**